Дамян Дамянов
Аз исках да ти кажа две слова…

chitanka.info

Аз исках да ти кажа две слова —

сърцето ми да разбереш от тях,

но не умея и нима е грях —

кога ли съм се учил на това?

Аз исках да ти дам от свойта жар,

за да не мръзнеш в дългия си път,

но ти не взе искра от мойта гръд,

а кой живей без огън и другар?

По-нежно и от славей бих ти пял,

щях слънцето за теб да донеса,

но аз не знам на славея гласа

и дълги дни без слънце съм живял!

Аз исках да ти кажа две слова —

сърцето ми да разбереш от тях,

но думите преглътнах — не можах…

Кога ли съм се учил на това?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.